टीकमगढ़
टीकमगढ़ (Tikamgarh) भारत के मध्य प्रदेश राज्य के टीकमगढ़ ज़िले में स्थित एक नगर है। यह ज़िले का मुख्यालय भी है। इसका भूतपूर्व नाम टेहरी (Tehri) था, जिसका अर्थ "त्रिकोण" है, क्योंकि इसका मूल रूप तीन पृथक बस्तियों का था। इतिहास में टीकमगढ़ ओरछा राज्य का भाग था, जिसकी स्थापना 16वीं शताब्दी में राजा श्री रुद्र प्रताप सिंह बुंदेला ने करी थी। सन् 1783 में ओरछा राज्य की राजधानी को टेहरी लाया गया, जहाँ टीकमगढ़ का दुर्ग स्थित था, और फिर शहर का नाम ही टेहरी से बदलकर दुर्ग का नाम हो गया।